Eksplozije u Bejrutu 2020.
<s>Eksplozije u Bejrutu 2020. godine izbile su 4. avgusta u Bejrutu, glavnom gradu Libana.</s><s>Eksplozije su se dogodile u bejrutskoj luci a od posledica iste je najmanje 207 ljudi poginulo i 6500 povređeno.</s><s>Veliki broj ljudi se vode kao nestali pošto su ostali zarobljeni u ruševinama posle eksplozije.</s><s>Najmanje 300.000 ljudi našlo se na ulici jer su im kuće uništene a materijalna šteta premašuje deset milijardi američkih dolara.</s><s>Vlada Libana je proglasila tri dana žalosti i vanredno stanje na tri nedelje.</s>

<s>Uzrok eksplozije najverovatnije je višegodišnja nepažnja oko skladištenja eksplozivnog materijala u bejrutskoj luci.</s><s>Eksplodiralo je 2750 tona amonijim nitrata, koji je bio uskladišten u luci od 2013. godine, bez većeg nadzora.</s><s>Eksplozija je bila ravna zemljotresu jačine 3,5 stepeni po Rihterovoj skali a čuo se i osetio čak do Kipra.</s><s>Bila je prisutna i velika količina otrovnih gasova u vazduhu na mestu eksplozije zbog čega su tamošnje vlasti preporučile lokalnom stanovništvu nošenje maski i boravak u zatvorenom prostoru.</s>

<s>Pozadina</s>

<s>Liban je uveliko pre eksplozije prolazio kroz velike probleme; država se nalazila u ekonomskoj krizi (najvećoj još od Libanskog građanskog rata), koja se posebno odrazila na valutu, a stopa siromaštva u državi je porasla na preko 50%.</s><s>Osim toga, pandemija virusa korona je preplavila mnoge bolnice u zemlji što je uzrokovalo nestašicu lekova i medicinske opreme.</s>

<s>Oktobra 2019. godine u najmanje 70 gradova u Libanu održavani su protesti protiv korupcije u državi, strogih mera štednje i nedostatka osnovne infrastrukture.</s><s>Demonstracije su naterale tadašnjeg premijera Sada Harija da podnese ostavku.</s><s>Međutim, ni posle toga se ništa značajno nije promenilo — ekonomska kriza se produbljavala a cene namirnica porasle su do 80%.</s><s>Oko polovina države živelo je ispod granice siromaštva, a 35% ljudi je bilo nezaposleno.</s><s>Ukupan nacionalni dug iznosio je 92 milijarde dolara, što je činilo oko 170% državnog bruto domaćeg proizvoda (BDP).</s>

<s>Luka Bejrut je glavna luka u gradu i kroz nju godišnje prođe gotovo 3000 brodova a u vlasništvu je libanske vlade.</s><s>U sastavu luke je bilo 16 pristaništa, 12 skladišta i silos za žito.</s><s>Jedan deo luke činila je tamošnja pomorska baza.</s>

<s>Uzrok</s>

<s>Eksplozije</s>

<s>Šteta i posledice</s>

<s>Žrtve</s>

<s>Reakcije</s>

<s>Reakcije u Libanu 
Dvojica zvaničnika u libanskoj vladi su podneli ostavku posle eksplozija; narodni poslanik Marvan Hamadeh i ambasadorka u Jordanu Džordan Čamon smatrajući da je katastrofa pokazala da su neophodne promene u rukovodstvu.</s>

<s>U okviru istrage libanske vlade, ukupno je uhapšeno 16 osoba koje se smatraju odgovornim za katastrofu.</s>

<s>Šestog avgusta izbile su demonstracije u Bejrutu.</s><s>Mnogi demonstranti su izjavili da je direktan uzrok eksplozija nemarnost vlasti.</s><s>Takođe  su optužili vladu za korupciju i loše rukovođenje državom.</s><s>Oni zahtevaju, između ostalog, i ostavku predsednika države.</s><s>Lokalna policija je bacala i suzavce na nekoliko okupljenih demonstranata ispred libanske skupštine.</s><s>Kritike na račun libanskih vlasti stigle su od međunarodne zajednice koja je najavila konferenciju kako bi se pomoglo Libanu, ali i u reformi vlade, koju zajednica smatra odgovornu.</s>

<s>Predsednik Libana Mišel Aun izjavio je da će početi istraga o eksploziji kako bi se otkrilo da li je ona posledica spoljnog uplitanja ili je u pitanju samo nemar ili nesreća.</s><s>Specijalni tim Interpola takođe će učestvovati u istrazi.</s>

<s>Reakcije u svetu 
Mnoge države uputile su Libanskoj Republici reči podrške i saučešća.</s><s>Saučešća su iskazali zvaničnici SAD, UK, Nemačke, Italije, Srbije, Izraela, Irana, Iraka, Katara, Egipta, Jordana, Saudijske Arabije i dr. Razne države su takođe ponudile i poslale humanitarnu pomoć Bejrutu i Libanu.</s><s>Francuska će organizovati međunarodnu konferenciju za pomoć Libanu, a ključnu ulogu će preuzeti Svetska banka i UN s paketom finansijske pomoći.</s>

<s>Jedna od država koja je ponudila pomoć je Izrael čiji su lideri ranije demantovali navode da je ta zemlja imala veze s eksplozijama.</s>

<s>Ministarstvo inostranih poslova Nemačke saopštilo je da je osoblje nemačke ambasade povređeno u eksploziji kao i da je sama zgrada ambasade oštećena.</s><s>Nemačka kancelarka Angela Merkel rekla je da će Nemačka uputiti pomoć Libanu.</s>

<s>Francuski predsednik Emanuel Makron lično je posetio Bejrut 6. avgusta; ujedno je i prvi svetski lider koji je posetio Bejrut nakon nesreće.</s>

<s>Države i organizacije koje su poslale pomoć</s>

<s>— Francuski predsednik Emanuel Makron izjavio je da će Francuska poslati ekipe civilne zaštite i hitne pomoći kao i nekoliko tona medicinske opreme u Bejrut.
  — Ministarstvo za vanredne situacije Rusije poslaće u Bejrut mobilnu bolnicu s lekarima kao i spasioce, stručnjake (ruske službe za fitosanitarni nadzor) s laboratorijom za otkrivanje nove koronavirusne infekcije.
  —
  —
  — Azerbejdžanska Republika doniraće milion dolara humanitarne pomoći.
  —
  — Američki predsednik Donald Tramp objavio je da su tri velika aviona na putu prema Libanu sa medicinskim osobljem i proizvodima, vodom i hranom.
  —
  — UK je najavila da će pomoći Bejrutu s pet miliona funti i da će obezbediti medicinsku pomoć kao i pomoć u potrazi za preživelima, izjavio je britanski ministar spoljnih poslova Dominik Rab.
  — Država Australija najavila je da će dati 1,4 miliona dolara za humanitarnu podršku Bejrutu.</s><s>Australijska ministarka spoljnih poslova Mariza Pejn je najavila da će se novac uložiti u Svetski program hrane i Crveni krst kako bi se obezbedila hrana, medicinska pomoć i osnovna dobra stanovništvu Bejruta.</s><s>Ambasada Australije je takođe oštećena u eksploziji.
  —
  — Holandija će poslati ukupno 67 ljudi, među kojima su lekari, policajci i vatrogasci, u Bejrut.
  — Nemačka će poslati 47 spasilaca u Bejrut.
  — Predsednik Srbije Aleksandar Vučić uputio je telegram saučešća predsedniku Libana, Mišelu Aunu, povodom eksplozije, i naveo da je Srbija spremna, ako je potrebno i u okviru svojih mogućnosti, pruži pomoć u otklanjanju posledica razaranja glavnog grada Libana.
  — Republika Hrvatska će poslati više od 120.000 evra pomoći. 
  — Evropska unija angažovala je sistem za civilnu zaštitu kako bi se skupila oprema i ljudstvo da bi se pomoglo glavnom gradu Libana.</s><s>Planirano je da se pošalje više od 100 vatrogasaca s vozilima i psima tragačima kao i opremom za nalaženje ljudi zatrpani u ruševinama.</s><s>Češka Republika, Francuska, Nemačka, Grčka, Poljska i Holandija u tome učestvuju i očekuje se da im se pridruže i ostale članice.
  —
  — Država će poslati u Liban šest kamiona hitne medicinske pomoći kao i medicinski tim.
  — Kralj Jordana Abdulah II obećao je da će njegova zemlja poslati „poljsku” bolnicu, specijaliste i medicinsko osoblje.
  — Država Katar će poslati „poljske” bolnice u Bejrut pošto je „tamošnji zdravstveni sistem preopterećen”.
  —
  —
  —</s>

<s>Reference</s>

<s>Spoljašnje veze</s>

<s>Slike eksplozije, Gardijan 
 Snimak eksplozije, Večernje novosti
 Prikaz eksplozije s vode, agencija RT na Jutjubu
 Razmere eksplozije snimljene dronom, Blic
 Bejrut — dan posle, B92</s>

<s>Bejrut
Bejrut
Bejrut</s>

